hotchpotch/miracl-hf-unified huggingface dataset:
บะช่อ
บะช่อ หรือบ๊ะฉ่อ（肉脞） เป็นอาหารประเภทเนื้อหมูอย่างหนึ่ง ป็นหมูสับผสมเครื่องต่างๆ ที่ได้รับอิทธิพลจากอาหารจีนแต้จิ๋ว บ๊ะฉ่อมาจากภาษาจีนแต้จิ๋วหมายถึงหมูที่สับจนละเอียด เป็นการนำเนื้อหมูมาหั่นให้เป็นชิ้นเล็ก แล้วสับให้ละเอียดด้วยปังตอ ปรุงรสขณะสับด้วยซีอิ๊ว น้ำปลา น้ำตาล แป้งข้าวโพด หรือรากผักชี กระเทียมโขลก สูตรดั้งเดิมของชาวแต้จิ๋วจะใส่เพียงซีอิ๊วและพริกไทยป่น บะช่อที่สับเสร็จแล้วใช้ปรุงอาหารได้หลายอย่าง เช่น แกงจืด นำไปยัดไส้มะระหรือหมึก บางครั้งนิยมสับส่วนผสมอื่นปนไปด้วยเช่น วุ้นเส้น กุ้ง ใบตำลึง ใบสะระแหน่
บะช่อมีบทบาทในอาหารจีนหลายชนิดและหลายภูมิภาค ชาวจีนแต้จิ๋วนำบะช่อไปนึ่ง ทอด และต้ม โดยนิยมนึ่งกับไข่ตุ๋นหรือผักกาดดอง ชาวจีนกวางตุ้งนิยมนำบะช่อมาผัด นึ่ง และตุ๋น นำมาปรุงคู่กับปลาเค็ม ผักกาดดองเค็ม ไข่เค็ม ไข่เยี่ยวม้า นำมานึ่งเช่นคลุกกับข้าวเหนียวดิบแล้วนึ่ง ตุ๋นรวมกับน้ำแกงที่ใส่ของเค็มหรือของแห้ง เช่น เป็ดเค็ม หอยเชลล์แห้ง ผักกาดขาวตากแห้ง ชาวจีนฮกเกี้ยนนิยมนำบะช่อมาเป็นส่วนหนึ่งของน้ำแกง เช่งแกงจืดลำไยยัดไส้หมูสับ แกงจืดหมูสับผสมหัวไชเท้า ชาวจีนแคะใช้บะช่อปรุงอาหารมาก โดยนิยมนำสิ่งอื่นสับลงในบะช่อด้วย เช่น หมึกแห้ง ข้าวหมากแดง เนื้อปลา เนื้อกุ้ง อาหารไทยที่มีบะช่อเป็นองค์ประกอบได้แก่ ม้าอ้วน ที่นำหมูบะช่อ มันหมูแข็ง และเนื้อปูมารวมกัน ปรุงรสด้วยรากผักชี กระเทียม พริกไทย น้ำปลา ใส่ถ้วยตะไล นึ่งจนสุก ใช้เป็นอาหารว่าง
อ่อม
อ่อมเป็นอาหารอีสานประเภทหนึ่งใช้น้ำน้อย เครื่องปรุงที่เป็นเอกลักษณ์คือผักชีลาว แมงลักและต้นหอม เนื้อสัตว์ที่ใช้ได้แก่ ไก่บ้าน ปลาดุก เนื้อวัว กบ หอยขม ซึ่งจะใส่ในปริมาณที่ไม่มากนัก การปรุงจะผัดเครื่องแกงกับเนื้อสัตว์ให้สุกก่อน แล้วเติมน้ำ พอเดือดจึงใส่ผัก มีแต่อ่อมเขียดกับอ่อมปลาที่จะไม่ผัดก่อนเพราะจะทำให้เนื้อเละ อ่อมที่ใช้เนื้อสัตว์ต่างชนิดกัน จะมีเครื่องแกงและผักต่างกันด้วย เช่น
โกลเมอรูลัส (ไต)
โกลเมอรูลัส () เป็นกระจุกหลอดเลือดฝอย ทำหน้าที่กรองเลือดขั้นแรก อยู่ที่จุดเริ่มต้นของหน่วยไต (nephron) ซึ่งเป็นโครงสร้างรูปท่อที่มีหน้าที่กรองเลือดแล้วสร้างเป็นปัสสาวะในไต โกลเมอรูลัสมีโบว์แมนแคปซูล (Bowman's capsule) ล้อมอยู่ น้ำเลือดกรองผ่านหลอดเลือดฝอยของโกลเมอรูลัสเข้าสู่โบว์แมนแคปซูล แล้วโบว์แมนแคปซูลไล่ของเหลวที่ผ่านการกรองเข้าสู่หลอดไตฝอย (renal tubule) ซึ่งยังเป็นส่วนหนึ่งของหน่วยไต
โกลเมอรูลัสรับเลือดมาเลี้ยงจากหลอดเลือดแดงจิ๋วนำเข้า (afferent arteriole) ซึ่งเป็นการไหลเวียนเลือดไต โกลเมอรูลัสเทเลือดเข้าสู่หลอดเลือดแดงจิ๋วนำออก (efferent arteriole) ไม่ใช่หลอดเลือดดำเล็ก ซึ่งต่างจากแคปิลารีเบด (capillary bed) อื่นส่วนใหญ่ ความต้านทานของหลอดเลือดแดงจิ๋วเหล่านี้ส่งผลให้มีความดันภายในโกลเมอรูลัสสูง ซึ่งช่วยส่งเสริมกระบวนการอัลตราฟิลเตรชัน (ultrafiltration) ซึ่งของเหลวและสารที่ละลายได้ในเลือดถูกไล่ออกนอกหลอดเลือดฝอยเข้าสู่โบว์แมนแคปซูล
โกลเมอรูลัสและโบว์แมนแคปซูลที่ล้อมรอบรวมกันเป็นเม็ดไต (renal corpuscle) ซึ่งเป็นหน่วยกรองพื้นฐานของไต อัตราที่เลือดถูกกรองผ่านโกลเมอรูลัสทั้งหมด และเป็นการวัดการทำงานของไตโดยรวม คือ อัตราการกรองของโกลเมอรูลัส (GFR)
คิงดอม เซ็นเตอร์
คิงดอม เซ็นเตอร์ (, ) คือ ตึกระฟ้าสูง 41 ชั้น ในกรุงริยาด ประเทศซาอุดีอาระเบีย ซึ่งเป็นตึกที่สูงที่สุดอันดับ 3 ของประเทศ รองจากอับราช อัลบาอิดทาวเวอร์ นครเมกกะ และบูร์จราฟาล กรุงริยาด และเป็นตึกที่สูงที่สุดอันดับ 3 ของโลกที่มีช่องว่างระหว่างอาคาร รองจากศูนย์การเงินโลกเซี่ยงไฮ้ ประเทศจีน และทุนเท็กซ์สกายทาวเวอร์ ไต้หวัน
อาคารมีพื้นที่กว่า 185,000 ตารางเมตร และที่จอดรถกว่า 3,200 คัน นอกจากนี้ภายในอาคารยังประกอบด้วยศูนย์การค้า โรงแรมโฟร์ซีซั่นริยาด อพาร์ทเม้นต์ และสะพานลอยฟ้าอยู่บนยอดตึก ตัวอาคารด้านบนมีลักษณะเด่นที่ช่องว่างของอาคารเป็นเส้นโค้งวงกลมกลับหัว และมีการติดตั้งกระจกที่เชื่อมต่อกันโดยไม่มีรอยทาบ ซึ่งรวมถึงพื้นแต่ละชั้นของอาคาร ส่วนอาคารด้านล่างถูกสร้างด้วยคอนกรีตอัดแรง ในขณะที่ส่วนบนสร้างด้วยเหล็กท่อ ผู้ออกแบบโมเดลของตึกคือ อาคารได้รับรางวัลเอ็มโพริส (Emporis Skyscraper Award) อันดับ 1 ใน พ.ศ. 2545
แพนอาหรับเกมส์
กีฬาแพนอาหรับเกมส์ ( เป็นการแข่งขันกีฬาหลากชนิด ระหว่างประเทศในโลกอาหรับ ซึ่งมีการจัดขึ้นในทุกสี่ปี เริ่มกำหนดการแข่งขันตั้งแต่ การแข่งขันครั้งแรกถึงครั้งที่ 8 และตั้งแต่แพนอาหรับเกมส์ครั้งที่ 9 เป็นต้นมา บริหารจัดการแข่งขันโดย คณะกรรมการโอลิมปิกแห่งสหภาพอาหรับ (Union of Arab National Olympic Committees; UANOC)
วัดดาวเรือง (จังหวัดสระบุรี)
วัดดาวเรือง ตั้งอยู่เลขที่ 41 ถนนเทศบาล 5 ชุมชนดาวเรือง หมู่ที่ 3 ตำบลปากเพรียว อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบริมแม่น้ำป่าสัก.
วัดดาวเรือง เดิมชื่อ “วัดดาวเสด็จ” ตั้งอยู่ตรงข้ามคนละฝั่งแม่น้ำป่าสักกับกรมทหารจังหวัดสระบุรี ต่อมา เมื่อ พ.ศ. 2370 ได้ย้ายเสนาสนะมาสร้างใหม่ ณ ที่ตั้งปัจจุบัน ซึ่งเป็นที่ราบริมแม่น้ำป่าสักในเขตของหมู่บ้านดาวเรือง จึงได้ตั้งชื่อใหม่ตามสถานที่ตั้ง ว่า “วัดดาวเรือง” โดยการนำของหลวงพ่อแหย่ง ซึ่งเป็นเจ้าอาวาสในสมัยนั้น (พ.ศ. 2370) และราษฎรหมู่บ้านดาวเรือง ได้ร่วมกันสร้างเสนาสนะเพื่อใช้เป็นที่พักสงฆ์
พระสิขีพุทธเจ้า
พระสิขีพุทธเจ้า เป็นพระพุทธเจ้าที่ตรัสรู้เมื่อ 31 กัปที่แล้ว นับเป็นพระองค์ที่ 20 ในพุทธวงศ์ของพระโคตมพุทธเจ้า
คัมภีร์มธุรัตถวิลาสินีระบุว่า หลังจากที่พระสิขีโพธิสัตว์จุติจากการเป็นท้าวสันดุสิตแล้ว ได้ทรงปฏิสนธิในครรภ์ของพระนางปภาวดี พระอัครมเหสีในพระเจ้าอรุณแห่งกรุงอรุณวดี ได้รับพระนามว่าเจ้าชายสิขี เมื่อเจริญพระชนม์ขึ้นได้เสกสมรสกับพระนางสัพพกามา มีพระโอรสด้วยกันพระองค์หนึ่งชื่อเจ้าชายอตุละ
เมื่อพระชนมายุได้ 7,000 พรรษา ได้ทอดพระเนตรเห็นเทวทูต 4 จึงตัดสินพระทัยทรงช้างต้นออกผนวช ข้าราขบริพาร 137,000 คน ตามเสด็จออกบวชด้วย บำเพ็ญอยู่ 8 เดือนจึงตรัสรู้ แล้วออกประกาศพระศาสนา ทรงตั้งพระอภิภูและพระสัมภวะเป็นพระอัครสาวก พระเขมังกรเป็นพระพุทธอุปัฏฐาก พระสขิลาและพระปทุมาเป็นคู่พระอัครสาวิกา
พระสิขีพุทธเจ้า เสด็จดับขันธปรินิพพานที่วัดอัสสารามวิหาร กรุงสีลวตี สิริพระชนมายุได้ 70,000 พรรษา
วัดถ้ำเสือ
ล้อมรอบ และถ้ำชื่อ “ถ้ำเสือ” ตลอดถึงถ้ำต่างๆ หลายถ้ำ และอยู่ในเขตจังหวัดกระบี่ด้วย ทันทีที่เกิดนิมิตเห็นก็เกิดความรู้สึกนึกรักสถานที่นั้นขึ้นมาจับใจ เหมือนรู้สึกคุ้นเคยกับสถานที่นี้มาก่อน หลวงพ่อได้ให้พระอาจารย์หีด ไปเสาะแสวงหาสถานที่จะตั้งสำนัก จนในที่สุดพระอาจารย์หีดได้พบสถานที่หลายๆแห่งรวมถึงถ้ำเสือด้วย
สามเณร 53 แม่ชี 56ท่าน จากวัดสุคนธาวาส มาอยู่ ณ สถานที่แห่งนี้อันมีนามว่าถ้ำเสือ หรือในอดีตวัดมี ชื่อว่า “สำนักสงฆ์หน้าชิง” ตามชื่อหมู่บ้าน เมื่อวันที่ 25 มีนาคม พ.ศ. 2518 และได้เปลี่ยนเป็น “วัดถ้ำเสือ” เมื่อวันที่ 2 สิงหาคม พ.ศ. 2533 มาบุกเบิกเปิดเป็นสถานที่ปฏิบัติธรรมวิปัสสนากรรมฐานจนถึงปัจจุบัน ที่ได้ชื่อว่า วัดถ้ำเสือนั้น จากการสอบถามชาวบ้านได้ความว่า ในอดีตเคยมีเสือโคร่งจำนวนมากอาศัยอยู่บริเวณของถ้ำที่ตั้งอยู่หน้าเขาแก้ว ภายในถ้ำยังปรากฏหินธรรมชาติเป็นรูปแบบอุ้งเท้าเสืออีกด้วย
ศรัทธามาช้านาน สภาพโดยทั่วไปของ วัดถ้ำเสือมีลักษณะ เป็นสวนป่า เป็นโพรงถ้ำ มีเพิงผาและแหล่งถ้ำธรรมชาติ เช่น ถ้ำคนธรรพ์ ถ้ำลอด ถ้ำช้างแก้ว ถ้ำลูกธนู ถ้ำงู ถ้ำเต่า ถ้ำมือเสือ สิ่งสำคัญใน"วัดถ้ำเสือ"นั้นที่ดูเหมือนจะโดดเด่นเป็นเอกลักษณ์มากที่สุดและ เป็นที่นิยมชื่นชอบของนักท่องเที่ยวทั้งชาวไทยและชาวต่างชาติ
สามารถขึ้นไปสักการะได้โดย ขึ้นบันได 1,237 ขั้น บนยอดเขาสามารถมองเห็น ทิวทัศน์ของเมืองกระบี่ได้รอบทิศ ทั้งยังเป็นที่ ประดิษฐานของรอยพระพุทธบาทจำลอง พระธาตุเจดีย์ พระพุทธรูปองค์ใหญ่ อีกด้วย
ภายในมี 5 ชั้น กำลังอยู่ในช่วงดำเนินการก่อสร้าง ซึ่ง ณ ปัจจุบันนี้โครงสร้างเสร็จสมบูรณ์ เหลือขึ้นตอนต่อไปคือการตกแต่งจัดเป็นชั้นต่างๆ และส่วนยอดพระธาตุเจดีย์ฯ ขณะนี้ได้ติดแผ่นกระเบื้องเซนามิคทองคำบนยอดพระธาตุเจดีย์โดยตั้งใจจะให้ เป็นระฆังใบใหญ่ที่สุดในโลก ภายในมี 5 ชั้น
บิดาชื่อ นายเหนี่ยตี๋ มารดาชื่อ นางสาว นามสกุล นามกิจ – แซ่ตั๋ง อาชีพก่อนอุปสมบท ทำเกษตรกรรม (สวนผลไม้)
เขาวัว อำเภอ ท่าใหม่ จังหวัดจันทบุรี เป็นพระอุปัชฌาย์ พระครูอุดมรัตนคุณ วัดศรีเมือง ตำบล ทุ่งเบญจา อำเภอ ท่าใหม่ จังหวัด จันทบุรี เป็นพระกรรมวาจาจารย์ และ พระครูอนันสีลสาร วัดทุ่งเบญจา ตำบล ทุ่งเบญจา อำเภอ ท่าใหม่ จังหวัด จันทบุรี เป็นพระอนุสาวนาจารย์ และย้ายมาที่วัดแก้วโกรวาราม ตำบล ปากน้ำ อำเภอ เมือง จังหวัด กระบี่ วันที่ 13 เดือน กันยายน พ.ศ. 2531 และเป็นเจ้าอาวาสวัดถ้ำเสือ เมื่อวันที่ 13 เดือน กันยายน พ.ศ. 2531
จ.นครศรีธรรมราช มีพี่น้อง ๗ คน ก่อนที่พ่อของหลวงพ่อจะมีครอบครัวเคยเป็นพระธุดงค์มาก่อน จึงได้ฝึกให้หลวงพ่อนั่งกรรมฐาน ตั้งแต่อายุ ๓ – ๔ ขวบ และผลการสมาธิระดับหนึ่ง จึงทำให้ท่านรักในการนั่งกรรมฐาน และบ่อยครั้งแอบไปนั่งกรรมฐานภาวนา ในป่าช้า แค่อายุเพียง ๕ ขวบ หลวงพ่อถูกฝึกหนักตั้งแต่ยังเด็ก ฝึกให้มีความกล้า เช่น ให้ลงไปในคลองที่มีจระเข้ ลงในทะเลที่มีฉลามเสือ เพื่อให้มีความกล้า ไม่กลัว ฝึกให้เพ่งกสิณ เพ่งดวงอาทิตย์ และยังได้รับการถ่ายทอดประสิทธิ์ ประสาทวิชาการต่างๆ เช่น คาถาอาคม โหราศาสตร์ ยาสมุนไพรแผนโบราณ วิชาที่พ่อเคยร่ำเรียนมาสมัยเป็นพระธุดงค์ ต่อมาแม่ของท่านได้เสียชีวิต เมื่ออายุได้ ๖ ขวบ ๔ เดือน และท่านได้แม่เลี้ยงช่วยสอนหนังสือ ให้โดยใช้ความพากเพียรพยายามอย่างแรงกล้า ๑๕ วัน จึงเขียนได้อ่านออก พออายุ ๗ ขวบ นึกอยากจะบวชเพราะผิดหวังในความรักแม่ ที่แม่ต้องมาตายไปแต่พ่อไม่อนุญาตเนื่องจากสุขภาพของพ่อไม่ค่อยแข็งแรงจึงต้องรับ ภาระในการเลี้ยงดู ครอบครัว อายุ ๘ ขวบได้เรียนโหราศาสตร์ ไสยศาสตร์และพุทธศาสตร์ อายุ ๙ ขวบ เรียนพระไตรปิฏกทีวัดมหาธาติวรวิหาร อ.เมือง จ.นครศรีธรรมราช และเรียนเพิ่มเติมที่วัดนารีประดิษฐ์อีก
เจี่ย จิ้งเหวิน
เจี่ย จิ้งเหวิน หรือ อลิซซา เจีย (; ชื่อภาษาอังกฤษ: Alyssa Chia, Chia Ching Wen, Jia Jing Wen) เป็นนักแสดงที่มีชื่อเสียงจากเรื่อง ดาบมังกรหยก ในบทเตี๋ยเมี่ยง และบทบูเช็คเทียน ในบูเช็คเทียน เธอได้ชื่อว่าเป็นราชินีวงการบันเทิงไต้หวัน เกิดเมื่อวันที่ 7 ตุลาคม พ.ศ. 2517 ฯลฯ
เคยสมรสกับซุนจื้อห่าว แต่เลิกรากันในปี 2010 เพราะว่าฝ่ายชายไม่ยอมเปลี่ยนพฤติกรรมตัวเอง และยังมีคดีลักพาลูกสาวของเธอไปอีก
วัดตาลเจ็ดยอด
ต.ศาลาลัย เหตุที่ตั้งชื่อน่าจะเป็นเพราะคำว่า'ตาลเจ็ดยอด' เป็นชื่อที่มีคนรู้จักซึ่งเดิมทีมีต้นตาล ๗ ยอดจริงๆ แต่ถูกตัดไประหว่างที่สร้างรถไฟสายใต้ ก่อนปี ๒๕๐๐ ด้วยเหตุที่ว่าตาลต้นดัง
กล่าวขวางทางรถไฟ ผู้สร้างทางรถไฟไม่ได้ตัดทิ้งเสียเลยทีเดียว แต่ทำให้ต้นตาลตายโดยวิธีธรรมชาติ จากนั้นจึงตัดทิ้งเดิมทีวัดนี้มีฐานะเป็น
เพียงสำนักสงฆ์ ประมาณปี ๒๕๐๐ หลวงตามี เดินธุดงค์มาปักกลดและตั้งเป็นสำนักสงฆ์ ต่อมาประมาณ ๓ ปี ชาวบ้านนิมนต์หลวงตาอุดมมาเป็น
เจ้าสำนัก โดยท่านมีความชำนาญเรื่องการดูหมอทำน้ำมนต์รวมทั้งเป็นที่พึ่งของชาวบ้านด้านอื่นๆ ทั้งนี้ท่านสร้างโบสถ์และศาลาไว้อย่างละ ๑ หลัง
เมรุ ๑ หลัง วัดแห่งนี้ได้ยกเป็นวัดเมื่อปี ๒๕๓๓ จากนั้นหลวงตาอุดมก็สึกไป ๑๐ ปี และกลับมาบวชใหม่ และจำวัดอยู่ที่วัดอีกครั้งหนึ่ง
สิ่งน่าสนใจภายในวัดตาลเจ็ดยอดคือ รูปหล่อสมเด็จพระพุฒาจารย์ ( โต พรหมรังสี ) ขนาดหน้าตักกว้าง ๑๑ เมตร สูง ๑๘เมตร น้ำหนักรวม 50,000 กิโลกรัม หล่อจากโลหะทองเหลืองเป็นชิ้นใหญ่ 16 ชิ้น ซึ่งถือว่ามีขนาดใหญ่ที่สุดในขณะนี้
ประวัติความเป็นมาของการสร้างนั้น พระมหาจำนงค์ จรณธมฺโม(เจ้าอาวาสองค์ปัจจุบัน) บอกว่า หลังจากได้รับนิมนต์มาเป็นเจ้าอาวาสเมื่อ ปี ๒๕๔๗ เห็นว่าบริเวณวัดร่มรื่นมาก เหมาะสำหรับเป็นสถานปฏิบัติธรรม จึงมีความคิดว่า จะสร้างหลวงพ่อโตองค์ใหญ่มาประดิษฐาน ณ วัดแห่งนี้ จากนั้นไปอธิษฐานจิตต่อหน้ารูปจำลองหลวงพ่อโตที่วัดใหม่อมตรส โดยได้จัดสร้างพระสมเด็จบางขุนพรหม ย้อนยุคขึ้นมารุ่นหนึ่ง เพื่อหาปัจจัยเบื้องต้นในการจัดสร้าง ในครั้งนั้นได้นำปัจจัย ๒ แสนบาทมาปั้นหุ่นและเริ่มโครงการก่อสร้าง ด้วยเหตุจูงใจ ท่านเจ้าอาวาสต้องการให้ญาติโยมได้มีสถานที่สักการะ บูชา หลวงพ่อโต โดยไม่ต้องเดินทางไกลไปที่อื่น ภายในบริเวณวัดตาลเจ็ดยอด มีศาลาปฏิบัติธรรม มีบ่อน้ำมนต์ศักดิ์สิทธิ์ ที่จำลองสถานที่คล้ายกับบ่อน้ำมนต์ศักดิ์สิทธ์ วัดอินทรวิหาร มีธรรชาติความร่มรี่น เหมาะแก่การปฏิบัติธรรม มีบริการอาหารกลางวันโดยไม่คิดค่าใช้จ่าย
นามบิดา ถนอม นาควงศ์ นามมารดา สม นาควงศ์
พระครูสมุห์สมเพชร สิริมงฺคโล เป็นพระกรรมวาจาจารย์ พระอาจารย์มนตรี อิติสโย เป็นพระอนุสาวนาจารย์
https://th.wikipedia.org/wiki/วัดตาลเจ็ดยอด_(ต.ศาลาลัย_อ.สามร้อยยอด_จ.ประจวบคีรีขันธ์)
เคียงนัมฮานอยแลนด์มาร์กทาวเวอร์
เคียงนัมฮานอยแลนด์มาร์กทาวเวอร์ ( คือตึกระฟ้าแห่งหนึ่งบนถนน Pham Hung เขต Từ Liêm ฮานอย ประเทศเวียดนาม อาคารถูกจองสำหรับบริษัทขนาดใหญ่หลายแห่ง เพื่อที่จะก่อตั้งสำนักงานใหญ่ ได้แก่ บริษัทเคพีเอ็มจี, สแตนดาร์ดชาร์เตอร์ด, ไพรซ์วอเทอร์เฮาส์คูเปอส์, แอลจี อีเลคทรอนิคส์, และอื่นๆ ตัวอาคารประกอบด้วยอาคารสำนักงาน 72 ชั้น 1 หลัง ด้วยความสูง 350 เมตร และอาคารที่พักอาศัย 48 ชั้น 2 หลัง
อาคารตั้งอยู่บนพื้นที่ 46,054 ตารางเมตร และมีพื้นที่ในแต่ละชั้นทั้งหมด 609,673 ตารางเมตร ซึ่งเป็นอาคารเดี่ยวที่มีพื้นที่ต่อชั้นใหญ่ที่สุดเป็นอันดับที่ 5 ของโลก นักลงทุน ผู้บริหาร และผู้ดำเนินการอาคารแห่งนี้คือ บริษัทที่มีฐานอยู่ในเกาหลีใต้นามว่า "เคียงนัม เอ็นเตอร์ไพรส์ จำกัด" งบลงทุนสำหรับอาคารนี้อยู่ที่ประมาณ 1.05 พันล้านดอลล่าร์สหรัฐ ซึ่งเป็นตึกที่สูงที่สุดอันดับที่ 37 ของโลก และสูงที่สุดในคาบสมุทรอินโดจีน ตึกที่สูงอันดับ 2 ของเวียดนามคือ ไบเทกซ์โกไฟแนนเชียลทาวเวอร์ ในนครโฮจิมินห์
พระเวสสภูพุทธเจ้า
พระเวสสภูพุทธเจ้า เป็นพระพุทธเจ้าที่ตรัสรู้เมื่อ 31 กัปที่แล้ว นับเป็นพระองค์ที่ 21 ในพุทธวงศ์ของพระโคตมพุทธเจ้า
คัมภีร์มธุรัตถวิลาสินีระบุว่า หลังจากที่พระเวสสภูโพธิสัตว์จุติจากการเป็นท้าวสันดุสิตแล้ว ได้ทรงปฏิสนธิในครรภ์ของพระนางยสวดี พระอัครมเหสีในพระเจ้าสุปปตีตะแห่งกรุงอโนมะ ได้รับพระนามว่าเจ้าชายเวสสภู เมื่อเจริญพระชนม์ขึ้นได้เสกสมรสกับพระนางสุจิตตา มีพระโอรสด้วยกันพระองค์หนึ่งชื่อเจ้าชายสุปปพุทธะ
เมื่อพระชนมายุได้ 6,000 พรรษา ได้ทอดพระเนตรเห็นเทวทูต 4 จึงตัดสินพระทัยทรงพระวอทองออกผนวช พร้อมด้วยข้าราขบริพาร 70,000 คน ตามเสด็จออกบวชด้วย บำเพ็ญอยู่ 6 เดือนจึงตรัสรู้ แล้วออกประกาศพระศาสนา ทรงตั้งพระโสณะและพระอุตตระเป็นพระอัครสาวก พระอุปสันตะเป็นพระพุทธอุปัฏฐาก พระรามาและพระสมาลาเป็นคู่พระอัครสาวิกา
พระเวสสภูพุทธเจ้า เสด็จดับขันธปรินิพพานที่เขมมิคทายวัน กรุงอุสภวดี สิริพระชนมายุได้ 60,000 พรรษา
สโมสรฟุตบอลลินเชอปิงส์
สโมสรฟุตบอลลินเชอปิงส์ () เป็นสโมสรฟุตบอลจากลินเชอปิง ประเทศสวีเดน สโมสรแห่งนี้ได้รับการก่อตั้งขึ้นใน ค.ศ. 2003 เมื่อสโมสรฟุตบอลหญิงเชนตีแดเอฟเอฟได้ตัดสินใจรวมกับสโมสรฮอกกี้น้ำแข็งระดับพรีเมียร์ดิวิชันที่ชื่อสโมสรฮอกกี้ลินเชอปิงส์ ภายใต้ชื่อใหม่ว่าสโมสรฟุตบอลลินเชอปิงส์ โดยมีเป้าหมายของสโมสรคือการสร้างทีมฟุตบอลหญิงในลินเชอปิงและผลักดันให้กลายเป็นหนึ่งในสี่ทีมระดับแถวหน้า ที่ซึ่งต่อมาได้รับการจัดให้เป็นทีมฟุตบอลหญิงชั้นนำของโลก
ในปี ค.ศ. 2004 สโมสรฟุตบอลลินเชอปิงส์จบการแข่งขันปีแรกของทีมในระดับพรีเมียร์ดิวิชันหญิง (ดามาลสเวนสแกน) โดยได้อยู่ในอันดับหก จากนั้น ในสองฤดูกาลต่อมา สโมสรแห่งนี้สามารถบรรลุเป้าหมายด้วยการทีมระดับท็อปโฟร์ในลีกโดยได้อันดับสี่ในปี ค.ศ. 2005 และอันดับสามในใน ค.ศ. 2006 ทีมนี้ยังชนะการแข่งขันสเวนสกาคุปเปน ("ถ้วยสวีเดน") เป็นครั้งแรกในปี ค.ศ. 2006 โดยเป็นฝ่ายชนะทีมอือเมียว อีโคว์ 3 ต่อ 2 ประตูในรอบสุดท้าย จากนั้นใน ค.ศ. 2007 ทีมลินเชอปิงส์ได้อยู่อันดับหกเมื่อจบการแข่งขัน ที่ซึ่งเป็นความล้มเหลวสำหรับสโมสร และใน ค.ศ. 2008 ทีมนี้ได้เป็นทีมนำในการแข่งขันอีกครั้งโดยเป็นฝ่ายตามหลังทีมยักษ์ใหญ่อย่างอือเมียว อีโคว์ ซึ่งได้รับการปลอบใจเมื่อทีมนี้ได้ชนะการแข่งสเวนสกาคุปเปนในฤดูกาลเดียวกัน จากการเป็นฝ่ายชนะทีมอือเมียวที่ 1 ประตูต่อ 0 ในรอบชิงชนะเลิศ
ตั้งแต่ปี ค.ศ. 2004 ถึง 2007 สโมสรฟุตบอลลินเชอปิงส์ได้เพิ่มผลประกอบการประจำปี จาก 2,4 ล้านโครนาสวีเดนไปเป็น 5,0 ล้านโครนาสวีเดน ในขณะเดียวกัน การเข้าร่วมงานกับทีมได้ลดลงจาก 1,609 คนในฤดูกาล 2004 ไปเป็น 997 ในฤดูกาล 2006 ในปี ค.ศ. 2007 ฟรีดา เออร์สไบก์ ได้ออกจากทีมหลังจากทำหน้าที่เป็นเวลาสองปี ต่อมา เยสสิกา ลันด์สตอร์ม ได้เซ็นสัญญาร่วมกับทีมหลังจากได้รับการเปิดตัวสำหรับทีมชาติ ในเดือนกุมภาพันธ์ ได้มีการเซ็นสัญญากับนักฟุตบอลหญิงชาวบราซิล ทั้งคริสเตียนี และดานีเอลลา
ในวันที่ 25 มกราคม ค.ศ. 2014 ทีมนี้ซึ่งมีนักกีฬาฟุตบอลหญิงทีมชาติสวีเดนร่วมอยู่ด้วย ได้มีโอกาสเข้าแข่งขันนัดพิเศษกับฟุตบอลหญิงทีมชาติไทย (ในนามแอร์ฟอร์ซ 11) ที่สนามกีฬากองทัพอากาศ (ธูปะเตมีย์) โดยในการแข่งขันครั้งดังกล่าว ทีมชาติไทยเป็นฝ่ายแพ้ที่ 0 ประตูต่อ 3 จากนั้นในวันที่ 26 มกราคม สโมสรฟุตบอลแอร์ฟอร์ซ เอวิเอ ยังได้มีการจัดกิจกรรมคลินิกสอนฟุตบอลระดับเยาวชนโดยสโมสรฟุตบอลลินเชอปิงส์ด้วยเช่นกัน
ณ วันที่ 30 สิงหาคม ค.ศ. 2013
สกุลหวายกุ้งน้ำพราย
สกุลหวายกุ้งน้ำพราย หรือPlectocomiopsis เป็นสกุลของพืชในวงศ์ปาล์มที่แยกต้นตัวผู้และต้นตัวเมีย พบในไทย มาเลเซีย เกาะบอร์เนียวและเกาะสุมาตรา จัดเป็นหวายชนิดปีนป่าย ใกล้เคียงกับหวายในสกุล "Myrialepis" ชื่อของสกุลนี้มาจากภาษากรีก หมายถึงคล้ายกับ "Plectocomia"" ซึ่งเป็นอีกสกุลหนึ่งที่มีความคล้ายคลึงกัน
ฝากไว้..ในกายเธอ
ฝากไว้..ในกายเธอ () เป็นภาพยนตร์ไทยแนวสยองขวัญ กำกับโดย โสภณ ศักดาพิศิษฏ์ นำแสดงโดย จุฑาวุฒิ ภัทรกำพล ธนภพ ลีรัตนขจร และ สุภัสสรา ธนชาติ กำหนดออกฉายในโรงภาพยนตร์ในวันที่ 7 สิงหาคม 2557 โดยมีกำหนดเข้าฉายในระบบเสียงรอบทิศทาง ดอลบี แอทมอส (Dolby Atmos) ซึ่งนับว่าเป็นภาพยนตร์ไทยเรื่องที่ 2 ที่มีการจัดทำเสียงในระบบนี้ และเป็นภาพยนตร์เรื่องแรกของ GTH ที่มีการจัดทำเสียงในระบบนี้ ภาพยนตร์ทำรายได้ 68.4 ล้านบาท
เพิร์ท (จุฑาวุฒิ ภัทรกำพล)และแทน (ธนภพ ลีรัตนขจร)ต่างก็เป็นทั้งเพื่อนรักและศัตรูคนสำคัญกั­นมาโดยตลอด ทั้งคู่เป็นนักกีฬาว่ายน้ำของจังหวัดที่พย­ายามแข่งกันเพื่อแย่งชิงโควต้าเข้ามหาวิทย­าลัย แต่แม้ว่าเพิร์ทจะพยายามฝึกฝนตัวเองมากแค่­ไหน เขาก็ไม่สามารถเอาชนะพรสวรรค์ของแทนได้ หนำซ้ำเพิร์ทยังแอบไปตกหลุมรักไอซ์ (สุภัสสรา ธนชาต)แฟนสาวของแทนซึ่งเธอก็มีใจให้เขาเช่นกัน
แต่แล้วไอซ์กลับฆ่าตัวตายอย่างปริศนาภายใน­สระว่ายน้ำซึ่งเป็นที่ซ้อมของนักกีฬาจังหว­ัด แทนเสียใจมากจนหายหน้าไปจากการฝึกซ้อม เพิร์ทจึงกลับมาเป็นตัวเต็งในการคว้าโควต้­าเข้ามหาวิทยาลัย ทว่าตลอดเวลาที่เพิร์ทซ้อมว่ายน้ำคนเดียวก­ลางดึก นับวันเขายิ่งกลับรู้สึกราวกับมีใครมาว่าย­อยู่ด้วยข้างๆหรือแม้แต่สายตาที่คอยจ้องมอ­งเขาในเงามืด แม้ว่าทั้งสระจะมีเพียงเขาคนเดียวก็ตาม
กระทั่งวันหนึ่งแทนกลับมาที่สระ แล้วเล่าให้เพิร์ทฟังถึงสาเหตุที่ไอซ์ฆ่าต­ัวตายว่าเป็นเพราะเธอท้อง แทนบอกเพิร์ทว่าเขาจะแก้แค้นให้ไอซ์ เขาจะต้องรู้ตัวคนที่ทำให้ไอซ์ฆ่าตัวตายให­้ได้ไม่ว่าด้วยวิธีใดก็ตาม
เพิร์ทจะทำอย่างไรกับสิ่งที่เขาต้องเผชิญ ความผิดที่เขาได้ฝากไว้กับทั้งแทนและไอซ์ก­ำลังจะถูกเปิดเผยออกมาอย่างช้าๆและทรมาน
สกุลสาคู
สกุลสาคู หรือ Metroxylon เป็นสกุลของปาล์มที่ดอกแยกเพศแต่ไม่แยกต้น มีสมาชิก 7 สปีชีส์ เป็นพืชพื้นเมืองในซามัวตะวันตก นิวกินี หมู่เกาะโซโลมอน หมู่เกาะโมลุกกะ และฟิจิ มีการนำมาปลูกในไทยและมาเลเซีย ชื่อสกลุมาจากภาษากรีกสองคำคือ"metra" - "ครรภ์" หรือแก่น และ "xylon" - "ไม้" ซึ่งหมายถึงมีแก่นหรือพิธขนาดใหญ่
ประกอบด้วยสปีชีส์ต่อไปนี้
สวย เริ่ด เชิด โสด
สวย เริ่ด เชิด โสด เป็นบทประพันธ์ของ โสภี พรรณราย ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3
สาคูฟีจี
สาคูฟีจี (, "vitiense" หมายถึงมีต้นกำเนิดในฟีจี) เป็นปาล์มชนิดหนึ่งที่เป็นพืชพื้นเมืองในเกาะวีตีเลวู โอวาลู และวานัวเลวู ในฟีจี มีการยืนยันว่าพบสาคูฟีจีในวานัวเลวูเพียงครั้งเดียวและพบนอกซาวูซาวู IUCN ได้กล่าวถึงสาคูฟีจีในเดือนกุมภาพันธ์ พ.ศ. 2556 ว่ายังเป็นพืชที่ไม่ได้รับการคุ้มครอง
"Metroxylon vitiense" เคยถูกจัดอยู่ในสกุล "Coelococcus" and "Sagus"เช่นเดียวกับพืชชนิดอื่นในสกุล "Metroxylon" "M. vitiense" เคยใช้ชื่อวิทยาศาสตร์ว่า "Coelococcus vitiensis" (H. Wendl. ex Seem.) และ "Sagus vitiensis" (H. Wendl. ex Seem.) ซึ่งไม่นิยมใช้แล้วในปัจจุบัน ในฟีจีเรียกพืชชนิดนี้ว่า: "soga", "sogo", "seko", และ "niu soria".
ชาวฟีจีใช้ใบมุงหลังคา และนำแป้งในลำต้นมารับประทานการใช้ประโยชน์อย่างไม่ยั่งยืนโดยไม่มีการปลูกทดแทน ทำให้สาคูฟีจีลดจำนวนลง
เดอะฮันติงปาร์ตี
เดอะฮันติงปาร์ตี () เป็นสตูดิโออัลบั้มชุดที่ 6 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 13 มิถุนายน พ.ศ. 2557 ผ่านวอร์เนอร์บราเธอร์สเรเคิดส์ มีแบรด เดลสัน และไมค์ ชิโนดะ เป็นโปรดิวเซอร์ นับเป็นอัลบั้มแรก หลังจากสามอัลบั้มก่อนหน้านี้ ที่ไม่ได้ร่วมผลิตด้วยกันกับ ริก รูบิน โดยชื่ออัลบัม "เดอะฮันติงปาร์ตี" แสดงถึงการที่ลิงคินพาร์กจะไล่ล่าจิตวิญญาณความเป็นร็อกกลับคืนมา
"เดอะฮันติงปาร์ตี" เป็นการทิ้งห่างจากเสียงอิเล็กทรอนิกส์ร็อกในสองสตูดิโออัลบั้มที่ผ่านมาของวง ไมค์ได้อธิบายอย่างสั้นๆ ว่าอัลบั้มนี้เป็น "การบันทึกเพลงร็อก" นับเป็นการทำผลงานของลิงคินพาร์กท่ามกลางยุคดนตรีร็อกร่วมสมัย และวงดนตรีร็อกที่ยังทำผลงาน ไมค์กล่าวว่า "พยายามที่จะเป็นเหมือนวงอื่นๆ และทำให้ดีที่สุด" อัลบั้มนี้มีภาพหน้าปกที่วาดโดยเจมส์ จีน โดยอัลบั้มนี้ใช้เวลาน้อยกว่าหนึ่งปีในการผลิตและบันทึกเสียง ด้วยการปรับปรุงการแต่งเพลงในสตูดิโอ อัลบั้มนี้ยังมีศิลปินรับเชิญมาทำงานร่วมกันกับลิงคินพาร์ก ได้แก่ เพจ แฮมิลตัน จากเฮลเมต, ราคิม, ดารอน มาลาเคียน จากซิสเตมออฟอะดาวน์ และทอม โมเรลโล จากเรจอะเกนสต์เดอะแมชชีน
อัลบั้มนี้ได้รับการโปรโมตโดยลิงคินพาร์กและวอร์เนอร์บราเธอร์ส ด้วยวิดีโอทีเซอร์ต่างๆ และการสัมภาษณ์เกี่ยวกับการผลิต ลิงคินพาร์กยังได้จัดคอนเสิร์ตคอร์นิวอรส์ทัวร์ด้วยกันกับเทอร์ตีเซคันส์ทูมาส์ เพื่อเป็นการสนับสนุนการออกจำหน่ายของอัลบั้ม โดยเพลงที่ปล่อยออกมาเป็นซิงเกิลในอัลบั้มนี้มีทั้งหมด 4 เพลง และซิงเกิลโปรโมตอีก 2 เพลง ได้แก่ "กิลตีออลเดอะเซม" ในเดือนมีนาคม พ.ศ. 2557, "อันทิลอิตส์กอน" ในเดือนพฤษภาคม พ.ศ. 2557 และอีกสามเพลงที่ได้ปล่อยออกมาพร้อมกัน "เวสต์แลนส์", "รีเบลเลียน" และ "ไฟนอลแมสคิวเรด" ในเดือนมิถุนายน พ.ศ. 2557 โดยต่อมา เพลง "รีเบลเลียน" ได้ออกจำหน่ายเป็นซิงเกิลในเดือนตุลาคม
อัลบั้มนี้ได้รับการวิจารณ์ในเชิงบวกเสียส่วนใหญ่ ซึ่งจะเป็นการยกย่องว่าเป็นการนำเสียงที่เป็นร็อกหนัก ๆ ที่คล้ายกับอัลบั้มชุดเก่าของวงกลับคืนมา โดยเข้าสู่อันดับที่ 3 ในชาร์ต"บิลบอร์ด 200" และอยู่ในอันดับ 4 ในรายชื่อ "20 อัลบั้มยอดเยี่ยมแห่งปี 2014" ของนิตยสาร"รีโวลเวอร์"
ในปี พ.ศ. 2553 และ พ.ศ. 2555 ลิงคินพาร์กได้ออกจำหน่ายสตูดิโออัลบั้มชุดที่ 4 และ 5 ได้แก่ "อะเทาซันด์ซันส์" และ "ลิฟวิงทิงส์" ตามลำดับ อัลบั้มทั้งสองได้มีริก รูบิน และไมค์ ชิโนะดะ เป็นโปรดิวเซอร์ เป็นสิ่งที่แสดงว่าแนวดนตรีของวงได้เปลี่ยนไปจากนูเมทัล อย่างเช่นในอัลบั้ม "ไฮบริดทีโอรี" (2543) และ "เมทีโอรา" (2546) ไปสู่เสียงที่ "ทันสมัย" ด้วยการทดลองเสียงต่าง ๆ มากขึ้น อิทธิพลของแนวดนตรีอิเล็กทรอนิกาในอัลบั้มทำให้วงประสบความสำเร็จในเชิงพาณิชย์
เพลงทั้งหมดแต่งโดยลิงคินพาร์ก ผลิตโดย แบรด เดลสัน และ ไมค์ ชิโนดะ และเพลงร่วมผลิต "เวสต์แลนส์" ร่วมผลิตโดย ร็อบ คาวัลโล และ "ไฟนอลแมสคิวเรด" ร่วมผลิตโดย อีมิล เฮย์นี
หวายขี้เป็ด
หวายขี้เป็ด () เป็นหวายกอขนาดปานกลาง เกล็ดบนเปลือกผลมีเรซินสีแดง ชาวซีไมในคาบสมุทรมลายู สกัดเรซินจากผลไปใช้เป็นสมุนไพร ในซาราวะก์นำผลไปรับประทาน พบในบอร์เนียว สุมาตรา คาบสมุทรมลายู และตอนใต้ของไทย
หวายจาก
หวายจาก เป็นหวายกอขนาดใหญ่ ลำต้นปีนป่ายไปได้สูงถึง 20 เมตร กระจายพันธุ์ในแถบสุมาตรา สิงคโปร์ คาบสมุทรมลายู และไทย ใบใช้มุงหลังคา ก้านใบใช้ทำเบ็ดตกปลา ชนพื้นเมืองในคาบสมุทรมลายูใช้เปลือกนอกของก้านใบสานตะกร้าและกระด้ง
เอเชียนยูธเกมส์ 2013
เอเชียนยูธเกมส์ 2013 () เป็นการแข่งขัน เอเชียนยูธเกมส์ ครั้งที่ 2 จัดขึ้นที่หนานจิง ประเทศจีน ระหว่างวันที่ 16 สิงหาคม - 24 สิงหาคม พ.ศ. 2556 โดยมีประเทศเข้าร่วม 45 ประเทศ และมีกีฬาแข่งขันทั้งหมด 16 ชนิด
ตุ๊กตาสัญลักษณ์คือสัตว์ดึกดำบรรพ์สายพันธุ์อีโอซีเมียส ชื่อ หยวน หยวน
กีฬาที่ใช้ในการแข่งขันกีฬาเอเชียนยูธเกมส์ 2013 มี 16 ชนิด
ร้านเทะระดะยะ
เป็นประจำจนเกิดเหตุการณ์ที่เรียกว่า Teradaya Incident (การลอบสังหารที่เทะระดะยะ)ซึ่งเกิดขึ้นเมื่อวันที่ 23 มีนาคม ค.ศ. 1866 (พ.ศ. 2409) โดยเป็นเหตุการณ์ที่เรียวมะถูกซะมุไรของ
รัฐบาลลอบสังหารที่นี่แต่ได้มาม่าซังเจ้าของร้าน,เรียว(ต่อมาคือภรรยาของเรียวมะ) และซะมุไรผู้คุ้มกันได้
ช่วยชีวิตเอาไว้แต่ได้รับบาดเจ็บที่ข้อมือซ้าย
ปัจจุบันนี้โรงเตี๊ยมแห่งนี้ได้ปิดตัวลงและได้เปลี่ยนเป็น
พิพิธภัณฑ์ที่จัดแสดงเรื่องราวของเหตุการณ์การลอบสังหารที่เทะระดะยะ
สนามกีฬาออสเตรเลีย
สนามกีฬาออสเตรเลีย () หรือชื่อเดิม สนามกีฬาเทสตรา ตั้งอยู่ที่ ซิดนีย์ ออสเตรเลีย เป็นสนามกีฬาหลักในการแข่งขันโอลิมปิกฤดูร้อน 2000 ที่ซิดนีย์ ระหว่างวันที่ 15 กันยายน ถึง 1 ตุลาคม พ.ศ. 2543 ปัจจุบันเป็นสนามเหย้าของทีมรักบี้นิวเซาท์เวลส์
ปืนของเชคอฟ
ปืนของเชคอฟ (Chekhov's gun) คือทฤษฎีการละครหนึ่งที่กล่าวว่า ทุกองค์ประกอบในเรื่องเล่าจะถูกกล่าวถึงเฉพาะเมื่อจำเป็น ไม่สามารถทดแทนได้ และสิ่งอื่นๆ ที่ไม่จำเป็นต้องถูกกำจัดออกไป
คำกล่าวอื่นๆ เกี่ยวกับทฤษฎี เช่น
ลูกสาวพ่อมด
ลูกสาวพ่อมด เป็นละครโทรทัศน์ไทยแนวแฟนตาซี-คอมเมดี-แอ็กชั่น-ดราม่า-โรแมนติกรักข้ามภพข้ามชาติ บทประพันธ์โดย โสภาค สุวรรณ บทโทรทัศน์โดย มธุรา และ ดลยา ทรัพย์ยิ่ง ผลิตโดย บริษัท เมคเกอร์ เจ กรุ๊ป จำกัด โดยผู้จัด จริยา แอนโฟเน่ กำกับการแสดงโดย ปิยะพงษ์ คำภากุล ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18.30 - 19.45 น. เริ่มตอนแรกวันที่ 24 มิถุนายน พ.ศ. 2557–25 กรกฎาคม พ.ศ. 2557 นำแสดงโดย สรวิชญ์ สุบุญ, พริมา พันธุ์เจริญ, สรวงสุดา ลาวัณย์ประเสริฐ
คะรินะ มะรุยะมะ
คะรินะ มะรุยะมะ (; ; 26 มีนาคม ค.ศ. 1983 — ) เป็นนักฟุตบอลหญิงจากกรุงโตเกียว ในการแข่งขันฟุตบอลโลกหญิง 2011 ที่ประเทศเยอรมนี มะรุยะมะสามารถทำได้หนึ่งประตูเท่านั้นในการแข่งขันดังกล่าว โดยเป็นฝ่ายทำประตูชนะทีมเจ้าภาพและพาทีมชาติญี่ปุ่นเข้าสู่รอบรองชนะเลิศได้เป็นครั้งแรกในประวัติศาสตร์
นอกจากนี้ มะรุยะมะยังทำหน้าที่ให้แก่ทีมชาติญี่ปุ่น ทั้งในการแข่งขันโอลิมปิกฤดูร้อน 2004 และโอลิมปิกฤดูร้อน 2008
โลมาครีบทู่
โลมาครีบทู่ () เป็นสกุลของสัตว์เลี้ยงลูกด้วยนมในทะเล จำพวกโลมา ใช้ชื่อสกุลว่า "Orcaella" จัดอยู่ในวงศ์โลมามหาสมุทร (Delphinidae)
จากการศึกษาด้านดีเอ็นเอและวิเคราะห์โมเลกุลพบว่า โลมาครีบทู่มีสายสัมพันธ์และเกี่ยวข้องทางพันธุกรรมกับวาฬเพชฌฆาต หรือวาฬออร์กา ซึ่งจัดว่าเป็นโลมาชนิดที่มีขนาดใหญ่ที่สุดในโลก ซึ่งทั้ง 2 สกุลนี้ อาจจัดได้ว่าอยู่ในวงศ์ย่อย Orcininae
เดิมทีโลมาครีบทู่มีเพียงชนิดเดียว จนกระทั่งในปี ค.ศ. 2005 จึงได้มีการค้นพบชนิดใหม่ขึ้นที่ออสเตรเลียและนิวกินี ในส่วนของโลมาอิรวดี เป็นโลมาชนิดที่พบได้ตามแถบชายฝั่งทะเลในทวีปเอเชียหรือพบได้ในแหล่งน้ำจืดขนาดใหญ่ เช่น แม่น้ำโขง, แม่น้ำอิรวดี หรือทะเลสาบน้ำจืดขนาดใหญ่ ปัจจุบันแหล่งที่พบได้ในส่วนที่เป็นน้ำจืดมีเพียง 5 แห่งในโลกเท่านั้น คือ แม่น้ำโขง พรมแดนระหว่างประเทศไทย, ลาว และกัมพูชา, แม่น้ำอิรวดี ในประเทศพม่า, ทะเลสาบซิลิกา ในประเทศอินเดีย, แม่น้ำมะหะขาม ในประเทศอินโดนีเซีย และในทะเลสาบสงขลา จังหวัดสงขลา, พัทลุง และนครศรีธรรมราช ในภาคใต้ของไทยเท่านั้ัน โดยสถานะที่ทะเลสาบสงขลานับว่าเป็นแหล่งที่มีวิกฤตเสี่ยงต่อการสูญพันธุ์มากที่สุด
กฎของโพ
กฎของโพ (Poe's law) ตั้งชื่อตามนาธาน โพ ผู้คิดค้นทฤษฎีดังกล่าว เป็นคำพังเพยบนอินเทอร์เน็ตที่สะท้อนแนวคิดที่ว่า หากปราศจากข้อบ่งชี้ที่ชัดเจนในเจตนารมณ์ของผู้เขียนแล้ว เป็นเรื่องยากหรือเป็นไปไม่ได้เลยที่จะแยกความแตกต่างระหว่างการแสดงความคิดเห็นแบบสุดโต่งอย่างจริงใจ กับการล้อเลียนความคิดเห็นแบบสุดโต่ง
ในความหมายกว้างๆ กฎของโพ คือ:
ใจความของกฎของโพคือ เป็นเรื่องที่เป็นไปไม่ได้เลยที่จะแยกแยะระหว่างการล้อเลียนสิ่งที่สุดโต่งอยู่แล้วกับความคิดสุดโต่งอย่างจริงใจ ผลที่ตามมาของกฎของโพคือ ปรากฎการณ์ผันกลับเป็นต้นว่า ความคิดสุดโต่งอย่างจริงใจถูกเข้าใจผิดว่าเป็นการล้อเลียนของความเชื่อดังกล่าว
สิ่งที่เรียกว่ากฎของโพถูกตั้งขึ้นในปีพ.ศ. 2548 โดย นาธาน โพ บนเว็บไซต์ christianforums.com ระหว่างการถกเถียงเรื่องทฤษฎีสรรสร้างโดยพระเจ้า (Creationism) ประโยคดังกล่าวมีดังนี้:
ทั้งนี้ มีผู้ที่เคยได้แสดงทัศนคติคล้ายโพมาก่อนหน้านี้แล้ว เช่น ในปีพ.ศ. 2526 โดย เจอร์รี่ ชวอตซ์ได้เขียนในกระทู้หนึ่งบน Usenet ว่า:
อีกเหตุการณ์หนึ่งบน Usernet ในปีพ.ศ. 2554 โดย อลัน มอร์แกน ได้อ้างอิงโครงร่างของกฎสามประการของอาร์เธอร์ ซี. คลาร์ก ว่า:
กฎการพาดหัวของเบ็ทเทอร์ริดจ์
กฎการพาดหัวของเบ็ทเทอร์ริดจ์ เป็นกฎที่กล่าวว่า "หัวเรื่องใดๆ ที่ลงท้ายด้วยเครื่องหมายปรัศนี (เครื่องหมายคำถาม) สามารถตอบได้ด้วยคำว่า "ไม่"" โดยตั้งตามชื่อของ เอียน เบ็ทเทอร์ริดจ์ นักข่าวสายเทคโนโลยีชาวอังกฤษ แม้ว่าแนวคิดนี้จะมีที่มายาวนานกว่านั้น ข้อสังเกตนี้เรียกได้อีกชื่อหนึ่งว่า "กฎของเดวิส"(Davis' law) หรือเพียง "หลักการวารสารศาสตร์" ในสาขาฟิสิกส์พลังงานสูง แนวคิดดังกล่าวมีชื่อเรียกว่า กฎของฮินช์ลิฟ(Hinchliffe's Rule)
เบ็ทเทอร์ริดจ์ได้อธิบายแนวคิดนี้ในบทความเดือนกุมภาพันธ์ ปีพ.ศ. 2552 สืบเนื่องจากบทความในเทคครันช์ (TechCrunch) ที่พาดหัวว่า "ลาสต์ เอฟเอ็มเพิ่งยกข้อมูลการฟังของผู้ใช้ให้ RIAA หรือเปล่า?" ("Did Last.fm Just Hand Over User Listening Data To the RIAA?"):
ห้าปีก่อนหน้าที่บทความของเบ็ทเทอร์ริดจ์จะได้รับการดีพิมพ์ แอนดรูว์ มาร์ นักข่าวชาวอังกฤษได้ให้ข้อสังเกตที่คล้ายกันในหนังสือของเขา "My Trade" ในปี พ.ศ. 2547 โดยข้อสังเกตนี้เป็นหนึ่งในข้อแนะนำสำหรับผู้อ่านที่ต้องการอ่านหนังสือพิมพ์ด้วยความเข้าใจอย่างถ่องแท้:
กระนั้น เบ็ทเทอร์ริดจ์ได้ยอมรับว่าตนก็ได้ละเมิดกฎนี้ไปด้วยเช่นกัน (โดยการเขียนพาดหัวด้วยคำถามพร้อมคำตอบว่า "ใช่") ในบทความชื่อว่า "ร้านแอพสโตร์ของแมคให้คุณใช้ซอฟต์แวร์ในเชิงพาณิชย์หรือเปล่า?" ("Does the Mac App Store let you use software for commercial use?") ซึ่งตีพิมพ์บนเว็บไซต์ของเขาเอง
สมาคมฟุตบอลฟีจี
สมาคมฟุตบอลฟีจี () เป็นสมาคมที่ดูแลการจัดการแข่งขันฟุตบอลของประเทศฟีจี ก่อตั้งขึ้นในปี ค.ศ. 1938 โดยกลุ่มประชากรฟีจีเชื้อสายอินเดีย เข้าร่วมเป็นสมาชิกของสหพันธ์ฟุตบอลระหว่างประเทศในปี ค.ศ. 1963 และเป็นหนึ่งในผู้ร่วมก่อตั้งสมาพันธ์ฟุตบอลโอเชียเนียในปี ค.ศ. 1966
สมาคมฟุตบอลหมู่เกาะคุก
สมาคมฟุตบอลหมู่เกาะคุก () เป็นสมาคมฟุตบอลที่ดูแลการแข่งขันฟุตบอลในหมู่เกาะคุก ก่อตั้งขึ้นในปี ค.ศ. 1971 และเข้าร่วมเป็นสมาชิกของสมาพันธ์ฟุตบอลโอเชียเนียและฟีฟ่าในปี ค.ศ. 1994 ในปี ค.ศ. 2004 สมาคมฟุตบอลหมู่เกาะคุกส่งผู้ตัดสินเข้าตัดสินรอบสุดท้ายของการแข่งขันในระดับฟีฟ่าเป็นครั้งแรก โดยมีไมเคิล มูเอารีและเตอารีกี กูดวิดเป็นตัวแทนในครั้งนั้น
สหพันธ์ฟุตบอลหมู่เกาะโซโลมอน
สหพันธ์ฟุตบอลหมู่เกาะโซโลมอน () เป็นสมาคมฟุตบอลที่สังกัดในสมาพันธ์ฟุตบอลโอเชียเนีย ก่อตั้งขึ้นในปี ค.ศ. 1978 และเข้าร่วมเป็นสมาชิกของสมาพันธ์ฟุตบอลโอเชียเนียและฟีฟ่าในปี ค.ศ. 1988 ผลงานที่สำคัญของสมาคมฟุตบอลหมู่เกาะโซโลมอนคือการที่ฟุตบอลทีมชาติหมู่เกาะโซโลมอนสามารถเข้ารอบสุดท้ายในการแข่งขันฟุตบอลโลกรอบคัดเลือกโซนโอเชียเนียในปี ค.ศ. 2006 โดยแข่งขันกับฟุตบอลทีมชาติออสเตรเลีย ซึ่งโดยส่วนมากแล้วฟุตบอลทีมชาตินิวซีแลนด์มักเป็นผู้เข้ามาแข่งขันในรอบนี้
เมนารา เทเลคอม
เมนารา เทเลคอม () คือตึกระฟ้าแห่งหนึ่งในกัวลาลัมเปอร์ ประเทศมาเลเซีย สร้างในช่วง พ.ศ. 2542-2544 โดยแดวู คอนสตรัคชั่น ด้วยความสูง 310 เมตร (1,017 ฟุต) 55 ชั้น อาคารถูกเปิดอย่างเป็นทางการเมื่อวันที่ 11 กุมภาพันธ์ พ.ศ. 2546 โดยนายกรัฐมนตรีคนที่สี่ของมาเลเซีย ดอกเตอร์มหาเธร์ โมฮัมหมัด
ตัวอาคารนำเสนอให้เห็นภาพของการแตกหน่อของต้นไผ่ ประกอบต้วยโรงภาพยนตร์ที่บรรจุที่นั่งได้ 2,500 คน หอสวดมนต์ขนาดใหญ่หรือสุเหร่า สิ่งอำนวยความสะดวกทางกีฬา อาคารยังมีลักษณะเด่นคือ มีส่วนที่เปิดโล่ง 22 ชั้น ซึ่งมีพื้นที่สวนลอยฟ้าทุกๆ 3 ชั้น และลานจอดเฮลิคอปเตอร์ด้านบน พื้นของสำนักงานถูกแยกออกระหว่างตึกด้านเหนือและด้านใต้ ปัจจุบันเป็นตึกที่สูงที่สุดอันดับ 3 ของมาเลเซีย รองจากอาคารแฝดเปโตรนาสทาวเวอร์
มะเร็งผิวหนังในสุนัขและแมว
เนื้องอกผิวหนัง ทั้งเนื้องอกไม่เป็นอันตราย (ที่ไม่เป็นมะเร็ง) และก้อนเนื้อร้าย (ที่เป็นมะเร็ง) ที่มีอยู่ ประมาณ 20-40 เปอร์เซ็นต์ของเนื้องอกผิวหนังหลักเป็นก้อนเนื้อร้ายในสุนัข และ 50-65 เปอร์เซ็นต์เป็นก้อนเนื้อร้ายในแมว ซึ่งไม่ได้เป็นทุกรูปแบบของโรคมะเร็งผิวหนังในสุนัขและแมวที่เกิดจากแสงแดด แต่มันสามารถเกิดขึ้นได้ในบางครั้ง โดยในสุนัข จมูกและเท้าจะมีลักษณะผิวที่แพ้ง่ายซึ่งไม่มีขนที่ป้องกันจากดวงอาทิตย์ เช่นเดียวกับแมวและสุนัขที่มีความบอบบางและขนสีอ่อน ซึ่งมีความเสี่ยงสูงขึ้นของการได้รับอันตรายจากแสงอาทิตย์ที่ผ่านสู่ร่างกายทุกส่วนของพวกมัน
โดยปกติ ทั้งเซลล์วิทยาหรือการวิเคราะห์ทางจุลพยาธิวิทยาของก้อนที่น่าสงสัยจะได้รับการพบก่อนที่จะเริ่มทำการรักษา การตรวจวินิจฉัยที่ใช้กันทั่วไปสำหรับเนื้องอกผิวหนังจะใช้วิธีการตรวจเซลล์ผิดปกติจากเนื้อเยื่อและการตัดเนื้อออกตรวจ
วิทยาเซลล์เป็นเครื่องมือสำคัญที่สามารถช่วยให้สัตวแพทย์แยกเนื้องอกจากรอยโรค เทคนิคการตัดเนื้อออกตรวจที่นำมาใช้ส่วนใหญ่จะขึ้นอยู่กับขนาดของเนื้องอกและตำแหน่ง โดยก้อนขนาดเล็กมักได้รับการตัดออกอย่างสมบูรณ์ และส่งต่อไปยังแผนกพยาธิวิทยาเพื่อยืนยันสุขภาพเนื้อเยื่อโดยรอบว่าเนื้องอกที่ตัดออกมาไม่ได้มีเซลล์มะเร็งใด ๆ แต่ถ้าเนื้องอกมีขนาดใหญ่กว่า จะมีการนำกลุ่มตัวอย่างขนาดเล็กออกมาสำหรับการวิเคราะห์ และการรักษาที่เหมาะสมจะขึ้นอยู่กับผลลัพธ์ที่ตรวจพบ ทั้งนี้ขึ้นอยู่กับชนิดของเนื้องอกและระดับของความรุนแรง การตรวจวินิจฉัยเพิ่มเติมจะรวมถึงการตรวจเลือดเพื่อประเมินสุขภาพโดยรวมของสัตว์เลี้ยง, เอ็กซ์เรย์หน้าอกเพื่อตรวจสอบการแพร่กระจายในช่องปอด และการตรวจอัลตราซาวนด์ช่องท้องสำหรับการตรวจสอบการแพร่กระจายไปยังอวัยวะภายในอื่น ๆ
การรักษาที่เฉพาะเจาะจงจะขึ้นอยู่กับชนิด, ตำแหน่งที่ตั้ง และขนาดของเนื้องอก รวมถึงการแพร่กระจายไปยังอวัยวะอื่นของมะเร็ง การผ่าตัดเนื้องอกจะเป็นไปตามมาตรฐานของทางเลือก แต่รูปแบบของการรักษาเพิ่มเติม เช่น รังสีรักษา, เคมีบำบัด หรือการใช้ภูมิคุ้มกันบำบัด จะคงอยู่
เมื่อตรวจพบได้เร็ว โรคมะเร็งผิวหนังในแมวและสุนัขมักจะได้รับการรักษาที่ประสบความสำเร็จ ในหลายกรณี การตัดเนื้อออกตรวจสามารถนำเนื้องอกออกได้ทั้งหมด ตราบใดที่นำเนื้อเยื่อที่ดีออกนอกพื้นที่เนื้องอกที่ไม่ได้มีเซลล์มะเร็งใด ๆ
ฐานันดรแห่งราชอาณาจักร
ฐานันดรแห่งราชอาณาจักร () เป็นระเบียบสังคมอย่างกว้างของสังคมซึ่งมีแนวคิดเป็นลำดับชั้น (hierarchically conceived society) รับรองในสมัยกลางและสมัยใหม่ตอนต้นในทวีปยุโรปที่นับถือศาสนาคริสต์ บ้างแยกเป็นสามฐานันดร ได้แก่ นักบวช ชนชั้นขุนนางและสามัญชน และมักกล่าวถึงตามการจัดอันดับความสำคัญในสมัยกลาง (เนื่องจากพระเป็นเจ้าทรงลิขิตลำดับชั้น) เป็นฐานันดรที่หนึ่ง ที่สองและที่สามตามลำดับ
ในแผนดังกล่าว พระเป็นเจ้าทรงลิขิตพันธกิจ (ministry) ซึ่งจำเป็นต่อการลิขิตราชนิกุลและชนชั้นขุนนาง ผู้มอบเอกสิทธิ์แก่สามัญชนผู้ทรงเกียรติ คำว่า "ฐานันดรที่สี่" กำเนิดขึ้นภายหลัง โดยอ้างถึงแรงนอกโครงสร้างอำนาจซึ่งเป็นที่ยอมรับ และมักอ้างอิงถึงสื่อมวลชนอิสระมากที่สุด
ระหว่างสมัยกลาง บุคคลเกิดในชนชั้นของตัว และแม้การเปลี่ยนแปลงฐานะทางสังคมเป็นไปได้ก็เกิดขึ้นช้า ยกเว้น ศาสนจักรสมัยกลาง ซึ่งเป็นเพียงสถาบันเดียวซึ่งบุรุษสามารถถึงตำแหน่งสูงสุดในสังคมได้ครั้งหนึ่งในชีวิต
โรร์
โรร์ () อาจหมายถึง
เลิฟซัมบอดี
เลิฟซัมบอดี () อาจหมายถึง
เลือดตัดเลือด
เลือดตัดเลือด เป็นละครโทรทัศน์ไทย ที่สร้างขึ้นจากเค้าโครงเรื่องของ วาทินีย์ โอฬาร์กร บทโทรทัศน์โดย ทิพสุดา ดวงมะวงศ์ กำกับการแสดงโดย หลักเขต วสิกชาติ ผลิตโดย บริษัท โพลีพลัส เอ็นเตอร์เทนเม้นท์ จำกัด อำนวยการผลิตโดย อรพรรณ วัชรพล ลำดับเสียงและดนตรีประกอบเพิ่มเติมโดย ห้องเสียงประเสริฐ ออกอากาศทางสถานีโทรทัศน์สีกองทัพบกช่อง 7 ทุกวันศุกร์-เสาร์-อาทิตย์ เวลา 20.20 - 22.30 น. และ
เพนกวินชินสแตรป
เพนกวินชินสแตรป (; ) เป็นนกบินไม่ได้จำพวกเพนกวินชนิดหนึ่ง จัดเป็นเพนกวินในสกุลเพนกวินหางแปรงชนิดหนึ่ง
เพนกวินชินสแตรปมีลักษณะแตกต่างจากเพนกวินหางแปรงชนิดอื่น คือ บริเวณใต้คางจะเป็นเส้นเล็ก ๆ สีดำคาดผ่านเหมือนสายรัดคางของหมวกนักขี่ม้า อันเป็นที่มาของชื่อ โดยมีส่วนบริเวณใบหน้าไปจรดถึงท้องสีขาว และถึงแม้ว่าตีนจะเป็นพังผืดเหมือนตีนเป็ดและเพนกวินทั่วไป จึงเหมาะแก่การว่ายน้ำ แต่เพนกวินชินสแตรปก็สามารถเดินและกระโดดไปมาบนโขดหินได้อย่างคล่องแคล่ว
เพนกวินชินสแตรปมีความสูงได้ถึง 68 เซนติเมตร (27 นิ้ว) น้ำหนักได้ถึง 6 กิโลกรัม (13.2 ปอนด์) แต่น้ำหนักอาจจะลดลงเหลือแค่ 3 กิโลกรัม (6.6 ปอนด์) ได้ ทั้งนี้ขึ้นอยู่กับวงจรการขยายพันธุ์ ตัวผู้จะมีขนาดและน้ำหนักมากกว่าตัวเมีย
เพนกวินชินสแตรปอาศัยอยู่ในทวีปแอนตาร์กติกาหรือมหาสมุทรใต้ มีพฤติกรรมอยู่รวมกันเป็นฝูงหรือเป็นอาณานิคม บางครั้งอาจร่วมฝูงปะปนไปกับเพนกวินชนิดที่ใกล้เคียงกัน เช่น เพนกวินอาเดลีหรือเพนกวินเจนทู วางไข่และกกไข่ที่โขดหินริมทะเลในจุดที่เป็นที่บังลม โดยรอคู่ที่ออกไปหาอาหารในทะเล
เจ้าหญิงแห่งอัสตูเรียส
เจ้าหญิงแห่งอัสตูเรียส (, อัสตูเรียส: ) เป็นพระอิสริยยศของพระราชวงศ์สเปน สำหรับพระชายาในเจ้าชายแห่งอัสตูเรียส รัชทายาทแห่งราชบัลลังก์สเปน
พระอิสริยยศ "เจ้าหญิงแห่งอัสตูเรียส" ได้มีการสถาปนาขึ้นเมื่อปี ค.ศ. 1388 สำหรับพระชายาในเจ้าชายเอนรีเกแห่งแคสตีล คือ เจ้าหญิงแคเทอรินแห่งแลงแคสเตอร์ โดยนำพระอิสริยยศ "เจ้าชายและเจ้าหญิงแห่งเวลส์" ของราชสำนักอังกฤษมาเป็นแบบอย่าง พระอิสริยยศ "เจ้าชายแห่งอัสตูเรียส" จึงเป็นตำแหน่งสำหรับผู้สืบทอดราชบัลลังก์แคสตีลอย่างเป็นทางการ ส่วน "เจ้าหญิงแห่งอัสตูเรียส" คือตำแหน่งพระชายาในเจ้าชายแห่งอัสตูเรียส
แต่ในชั้นหลังได้มีการเปลี่ยนแปลงให้ฝ่ายใน (สตรี) เข้ามาดำรงตำแหน่งรัชทายาทได้ อันเป็นผลมาจากการเปลี่ยนแปลงกฎในรัฐธรรมนูญ พ.ศ. 2521 หลังการสละราชสมบัติของสมเด็จพระราชาธิบดีควน การ์โลสที่ 1 จึงได้มีการแต่งตั้งสตรีเป็นรัชทายาท คือ เจ้าหญิงเลโอนอร์ ถือเป็น "เจ้าหญิงแห่งอัสตูเรียส" พระองค์แรกที่เป็นรัชทายาทในการสืบราชบัลลังก์
ความพยายามรัฐประหารในสหภาพโซเวียต พ.ศ. 2534
ความพยายามรัฐประหารในสหภาพโซเวียต พ.ศ. 2534 หรือเรียกรัฐประหารเดือนสิงหาคม () เป็นความพยายามรัฐประหารโดยสมาชิกรัฐบาลของสหภาพโซเวียตกลุ่มหนึ่งเพื่อควบคุมประเทศจากประธานาธิบดีมีฮาอิล กอร์บาชอฟของสหภาพโซเวียต ผู้นำรัฐประหารเป็นสมาชิกที่ยึดมั่นของพรรคคอมมิวนิสต์สหภาพโซเวียตซึ่งคัดค้านโครงการปฏิรูปของกอร์บาชอฟ และสนธิสัญญาสหภาพใหม่ที่เขาเจรจาซึ่งกระจายอำนาจการปกครองของรัฐบาลกลางให้แก่สาธารณรัฐต่าง ๆ รัฐประหารถูกคัดค้าน ส่วนใหญ่ในกรุงมอสโก โดยการรณรงค์การขัดขืนของพลเมืองที่สั้นแต่สัมฤทธิ์ผล แม้รัฐประหารล้มในเวลาเพียงสองวันและกอร์บาชอฟคืนสู่รัฐบาล แต่เหตุการณ์นี้ทำลายเสถียรภาพของสหภาพโซเวียตและถูกพิจารณาอย่างกว้างขวางว่า ช่วยเสริมทั้งการสิ้นสุดของพรรคคอมมิวนสิต์สหภาพโซเวียตและการล่มสลายของสหภาพโซเวียต
ในปี 1991 สหภาพโซเวียตอยู่ในภาวะวิกฤตทางเศรษฐกิจและการเมืองที่รุนแรง เอสโตเนีย ลัตเวีย ลิทัวเนียและจอร์เจียได้ประกาศแล้วเอกราชจากสหภาพโซเวียต ในเดือนมกราคมปี 1991 มีความพยายามที่จะนำลิทัวเนียกลับมาอยู่สหภาพโซเวียตโดยการใช้กำลังบังคับ ประมาณหนึ่งสัปดาห์ต่อมามีความพยายามที่คล้ายกันโดยกองกำลังโซเวียตในท้องถิ่นที่ได้โค่นล้มเจ้าหน้าที่ลัตเวีย มีสนับสนุนชาติพันธุ์ติดอาวุธในคาราบาคห์และเซาท์ออสซีเชียในความขัดแย้งที่จอร์เจีย รัสเซียประกาศอธิปไตยของตนเมื่อวันที่ 12 มิถุนายน 1990 และหลังจากนั้น จำกัด การใช้กฎหมายของสหภาพโซเวียตโดยเฉพาะอย่างยิ่งกฎหมายที่เกี่ยวข้องกับการเงินและเศรษฐกิจซึ่งนำมาใช้กฎหมายที่ขัดแย้งกับกฎหมายของสหภาพโซเวียต (ที่เรียกว่าสงครามกฎหมาย) 17 มีนาคม 1991 รัฐบอลติก,อาร์เมเนีย, จอร์เจีย, มอลโดวา ได้มีการคว่ำบาตร การลงประชามติการต่ออายุรัฐในการอยู่กับสหภาพโซเวียต หลังจากการการเจรจาสาธารณรัฐทั้งเก้า (ยกเว้นยูเครน) ได้รับการอนุมัติสนธิสัญญาสหภาพใหม่ที่มีเงื่อนไขบางอย่าง สนธิสัญญาจะทำให้สหภาพโซเวียตพันธมิตรของสาธารณรัฐอิสระต่างๆ มีประธาน นโยบายต่างประเทศและการทหารที่ร่วมกัน สหพันธรัฐรัสเซีย, คาซัคสถาน, อุซเบกิสถาน และมีการลงนามในสนธิสัญญาในมอสโกเมื่อวันที่ 20 สิงหาคม 1991
ไรอัน เท็ดเดอร์
ไรอัน เบนจามิน เท็ดเดอร์ (Ryan Benjamin Tedder) (เกิด 26 มิถุนายน ค.ศ. 1979) เป็นนักร้อง นักแต่งเพลง โปรดิวเซอร์, และนักแสดงชาวอเมริกัน เป็นที่รู้จักดีในฐานะนักร้องนำของวงดนตรีแนวป็อปร็อก วันรีพับบลิก แม้ว่าเขาตัวคนเดียวจะเป็นนักแต่งเพลงและโปรดิวเซอร์ให้กับนักร้องมากมาย เช่น อะเดล, บียอนเซ่, เบอร์ดี, มารูนไฟฟ์, เดมี โลวาโต, เอลลี โกลดิง, บี.โอ.บี, เคลลี คลาร์กสัน, เค'นาน, แคร์รี อันเดอร์วูด, เจนนิเฟอร์ โลเปซ, จอร์ดิน สปาร์กส, เลโอนา ลูวิส, เกวิน เดอกรอว์, เซบาสเตียน อินกรอสโซ, จิม คลาส ฮีโรส์, วันไดเรกชัน, เจมส์ บลันต์, ฟาร์อีสต์มูฟเมนต์, พอล โอกเคนโฟลด์ และเอลลา เฮนเดอร์สัน
งานการผลิตเพลงและเขียนเพลงของเท็ดเดอร์ประสบความสำเร็จอย่างดี เพลง อะพอโลไจซ์ บลีดดิงเลิฟ เฮโล และเคาน์ติงสตาส์ ล้วนแล้วแต่เป็นหนึ่งในซิงเกิลที่ขายดีที่สุดในโลกตลอดกาล เมื่อต้นปี ค.ศ. 2014 นิตยสาร"บิลบอร์ด"ขนานนามเขาว่าเป็น "ราชาเพลงป็อปนอกเครื่องแบบ" (The Undercover King of Pop) และนำภาพเขาขึ้นปกนิตยสาร ในระหว่างไตรมาสสุดท้ายของปี ค.ศ. 2013 และไตรมาสแรกของปี ค.ศ. 2014 เพลงของเขาได้ติดชาร์ตท็อป 40 ถึงสี่เพลง เป็นสถิติที่ยังไม่เคยมีโปรดิวเซอร์หรือนักแต่งเพลงทำได้มาก่อน
สมาคมฟุตบอลวานูอาตู
สมาคมฟุตบอลวานูอาตู () เป็นหน่วยงานที่ดูแลการจัดการแข่งขันฟุตบอลในประเทศวานูอาตู ก่อตั้งขึ้นในปี ค.ศ. 1934 และเข้าร่วมเป็นสมาชิกของฟีฟ่าและโอเอฟซีในปี ค.ศ. 1988 ปัจจุบันมีแลมเบิร์ต มาลตอก เป็นประธานบริหารสมาคมคนปัจจุบัน
The Red Carpet สมรภูมิพรมแดง
The Red Carpet สมรภูมิพรมแดง เป็นรายการวาไรตี้ทอล์คเอ็นเตอร์เทนเม้นท์อวอร์ด โดยได้ทีม “มีมิติ” สร้างสรรค์ร่วมกับ ซีเนริโอ ตัวรายการออกมาในรูปแบบงานประกาศรางวัลระดับฮอลลีวูด โดยได้พิธีกรฝีปากกล้า โอปอลล์ ปาณิสรา อารยะสกุล เป็นผู้ดำเนินรายการ ออกอากาศทาง สถานีวิทยุโทรทัศน์ไทยทีวีสีช่อง 3 ทุกคืนวันพฤหัสบดี เวลา 23.15-24.15 น. โดยออกอากาศเทปแรกวันที่ 26 มิถุนายน พ.ศ. 2557 ต่อจากซิตคอมวาไรตี้อารมณ์ดีเรื่อง "ครอบครัวขำ" และออกอากาศเทปสุดท้ายทางช่อง 3 เมื่อวันที่ 25 มิถุนายน พ.ศ. 2558 ก่อนที่จะย้ายช่องมาออกอากาศซีซั่นใหม่ทางช่อง จีเอ็มเอ็ม 25 ตั้งแต่วันที่ 2 กันยายน พ.ศ. 2558 เวลา 22:15 - 23:15 น. เป็นต้นไป และเร็วๆ นี้ รายการได้ย้ายมาออกอากาศซีซั่นใหม่ทางช่อง ช่องวัน
ปลากระเบนชายธง (สกุล)
ปลากระเบนชายธง หรือ ปลากระเบนธง () เป็นสกุลของปลากระเบนจำพวกหนึ่ง ใช้ชื่อสกุลว่า "Pastinachus" (เป็นภาษาละตินหมายถึง "ปลากระเบน" หรือ "ปลากระเบนธง") ในวงศ์ปลากระเบนธง (Dasyatidae)
มีรูปร่างโดยรวมคือ มีลำตัวที่เป็นทรงคล้ายสามเหลี่ยมหน้าจั่วคล้ายชายธงจึงทำให้เป็นที่มาของชื่อ กลางหลังมีเกล็ดชิ้นใหญ่คล้ายไข่มุกและมีส่วนที่เป็นเกล็ดรูปฟันขนาดเล็กปกคลุมผิวหนังส่วนบน บนฐานปากมีตุ่มเนื้อ 5 ตุ่ม ตรงกลาง 3 ด้านข้างอย่างละหนึ่งเหมือนกัน มีส่วนหางที่อวบอ้วน มีเงี่ยงที่กลางหางอยู่เลยกว่าตำแหน่งของปลากระเบนสกุลอื่น ๆ ที่มีเงี่ยงกันที่อยู่บริเวณโคนหาง ที่สำคัญ คือ แผ่นหนังที่เห็นได้ชัดเจนที่ปลายหาง หางมีความยาวกว่าปลากระเบนชนิดอื่น ๆ 
ปัจจุบันพบทั้งสิ้น 5 ชนิด ได้แก่
โดยใน 5 ชนิดนี้ มีมากถึง 4 ชนิดที่พบได้ในภูมิภาคเอเชียตะวันออกเฉียงใต้ โดยชนิด "P. sephen" ที่เดิมเคยมีอยู่เพียงชนิดเดียว และใช้เป็นชนิดต้นแบบพบในแถบทะเลแดงและอาระเบีย
จัดเป็นปลากระเบนขนาดใหญ่จำพวกหนึ่ง โดยสามารถโตเต็มที่ได้ถึงเกือบ 2 เมตร น้ำหนักกว่า 18 กิโลกรัม โดยเป็นปลาที่อาศัยอยู่บริเวณชายฝั่งทะเลตั้งแต่ทวีปแอฟริกาตะวันออก, ตะวันออกกลาง จนถึงเอเชียตะวันออกเฉียงใต้ และสามารถที่จะปรับตัวให้อยู่ในน้ำกร่อยหรือน้ำจืดสนิทได้
รัฐอิสลามอิรักและลิแวนต์
รัฐอิสลามอิรักและลิแวนต์ () หรือเรียก รัฐอิสลามอิรักและซีเรีย (), รัฐอิสลามอิรักและอัชชาม () หรือรัฐอิสลาม () เป็นกลุ่มนักรบสุดโต่งวะฮาบีย์/ญิฮัดสะละฟีย์ซึ่งตั้งตนเป็นรัฐเคาะลีฟะฮ์และรัฐอิสลาม กลุ่มนี้มีชาวอาหรับนิกายซุนนีย์จากประเทศอิรักและซีเรียเป็นผู้นำและเป็นส่วนใหญ่ ในเดือนมีนาคม 2558 กลุ่มควบคุมดินแดนที่มีประชากร 10 ล้านคนในประเทศอิรักและซีเรีย และควบคุมเหนือดินแดนขนาดเล็กในประเทศลิเบีย ไนจีเรียและอัฟกานิถสานผ่านกลุ่มท้องถิ่นที่ภักดี กลุ่มนี้ยังปฏิบัติการหรือมีสาขาในส่วนอื่นของโลก รวมถึงแอฟริกาเหนือและเอเชียใต้
วันที่ 29 มิถุนายน กลุ่มตั้งต้นเป็นรัฐเคาะลีฟะฮ์ทั่วโลก โดยมีอะบู บักร์ อัลบัฆดาดีเป็นเคาะลีฟะฮ์ และเปลี่ยนชื่อเป็นอัดเดาละฮ์ อัลอิสลามิยะฮ์ (, "ad-Dawlah al-Islāmiyah" "รัฐอิสลาม") ด้วยเป็นรัฐเคาะลีฟะฮ์ กลุ่มนี้อ้างอำนาจทางศาสนา การเมืองและทหารเหนือมุสลิมทุกคนทั่วโลก และว่า "ความชอบด้วยกฎหมายของทุก ๆ เอมิเรต กลุ่ม รัฐและองค์การเป็นโมฆะโดยการแผ่ขยายอำนาจของเคาะลีฟะฮ์และทหารของรัฐเคาะลีฟะฮ์มาถึงพื้นที่ของสิ่งเหล่านี้" สหประชาชาติถือว่า ISIL รับผิดชอบต่อการละเมิดสิทธิมนุษยชนและอาชญากรรมสงคราม และองค์การนิรโทษกรรมสากลรายงานการล้างชาติพันธุ์ของกลุ่มใน "ขนาดที่ไม่เคยมีมาก่อน" สหประชาชาติ สหภาพยุโรป สหราชอาณาจักร สหรัฐอเมริกา ออสเตรเลีย แคนาดา อินโดนีเซีย มาเลเซีย ตุรกี ซาอุดีอาระเบีย สหรัฐอาหรับเอมิเรตส์ อียิปต์ อินเดียและรัสเซียประกาศให้กลุ่มนี้เป็นองค์การก่อการร้าย กว่า 60 ประเทศกำลังทำสงครามโดยตรงหรือโดยอ้อมต่อ ISIL
กลุ่มนี้กำเนิดเป็น "จามาต ตอฮิด วัล ญิฮัด" (Jama'at al-Tawhid wal-Jihad) ในปี 2542 ซึ่งสวามิภักดิ์ต่ออัลกออิดะฮ์ในปี 2547 กลุ่มนี้เข้าร่วมการก่อการกำเริบอิรักให้หลังการบุกครองอิรัก พ.ศ. 2546 โดยกำลังตะวันตก ในเดือนมกราคม 2549 กลุ่มนี้เข้ากับกลุ่มก่อการกำเริบซุนนีย์อื่นตั้งเป็นสภาชูรามุญาฮิดีน (Mujahideen Shura Council) ซึ่งประกาศตั้งรัฐอิสลามอิรัก (ISI) ในเดือนตุลาคม 2549 หลังสงครามกลางเมืองซีเรียอุบัติในเดือนมีนาคม 2554 ISI โดยมีอัลบัฆดาดีเป็นผู้นำ ส่งผู้แทนไปซีเรียในเดือนสิงหาคม 2554 นักรบเหล่านี้ตั้งชื่อตัวเองเป็นญับฮะตุลนุศเราะฮฺลิอะห์ลิอัชชาม (Jabhat an-Nuṣrah li-Ahli ash-Shām) หรือแนวอัลนุสรา (al-Nusra Front) และเข้าไปในอยู่ในพื้นที่ของซีเรียซึ่งมีมุสลิมซุนนีย์เป็นส่วนใหญ่จำนวนมาก ในผู้ว่าราชการอัรร็อกเกาะฮ์ อิดลิบ เดอีร์เอซซอร์ และอะเลปโป ในเดือนเมษายน 2556 อัลบัฆดาดีประกาศรวม ISI กับแนวร่วมอัลนุสราแล้วเปลี่ยนชื่อเป็นรัฐอิสลามอิรักและลิแวนต์ (ISIL) อย่างไรก็ดี อะบู มุฮัมมัด อัลจูลานี (Abu Mohammad al-Julani) และอัยมัน อัซเซาะวาฮิรี ผู้นำของอัลนุสราและอัลกออิดะฮ์ตามลำดับ ปฏิเสธการรวมดังกล่าว วันที่ 3 กุมภาพันธ์ 2557 หลังการแย่งอำนาจนานแปดเดือน อัลกออิดะฮ์เรียกกลุ่มนี้ว่า "สุดโต่งเกิน" และตัดความสัมพันธ์ทั้งหมดกับ ISIL โดยอ้างว่าไม่สามารถปรึกษาได้และไม่ยอมอ่อนข้ออย่างเปิดเผย" ในประเทศซีเรีย กลุ่มนี้ดำเนินการโจมตีภาคพื้นดินต่อทั้งกำลังรัฐบาลและกลุ่มแยกกบฏในสงครามกลางเมืองซีเรีย กลุ่มนี้มีความสำคัญหลังขับกำลังรัฐบาลอิรักออกจากนครสำคัญในภาคตะวันตกของอิรักในการรุกที่เริ่มเมื่อต้นปี 2557 การเสียดินแดนของอิรักแทบทำให้รัฐบาลอิรักล่มและทำให้สหรัฐรื้อฟื้นการปฏิบัติทางทหารใหม่ในอิรัก
มะเร็งผิวหนังในม้า
มะเร็งผิวหนัง หรือ เนื้องอก เป็นชนิดของมะเร็งที่พบบ่อยที่สุดในการตรวจม้า ที่ประมาณ 45 ถึง 80 เปอร์เซ็นต์ ของโรคมะเร็งที่ได้รับการตรวจทั้งหมด ซาร์คอยด์เป็นชนิดของโรคผิวหนังที่พบมากที่สุดและเป็นชนิดที่พบมากที่สุดของโรคมะเร็งโดยรวมในม้า ส่วนมะเร็งผิวหนังสะแควมัสเซลล์คาร์ซิโนมา เป็นมะเร็งผิวหนังชนิดที่สองที่พบโดยส่วนใหญ่ และตามด้วยชนิดเมลาโนมา ซึ่งมะเร็งผิวหนังสะแควมัสเซลล์คาร์ซิโนมาและเมลาโนมามักจะเกิดขึ้นในม้าที่มีอายุมากกว่า 9 ปี ในขณะที่ชนิดซาร์คอยด์โดยทั่วไปจะมีในม้าอายุ 3 ถึง 9 ปี การตัดเนื้อออกตรวจเป็นทางเลือกที่ใช้มากที่สุดในการตรวจมะเร็งผิวหนังในม้า แต่มีข้อห้ามสำหรับกรณีของชนิดซาร์คอยด์ ทั้งนี้การวินิจฉัยและการรักษาโรคจะมีประสิทธิภาพแตกต่างกันไป ขึ้นอยู่กับชนิดของโรคมะเร็ง, ระดับของการทำลายเนื้อเยื่อเฉพาะที่, หลักฐานของการแพร่กระจายไปยังอวัยวะอื่น (การแพร่กระจายของเซลล์มะเร็ง) และตำแหน่งของเนื้องอก ซึ่งไม่ใช่การแพร่กระจายของโรคมะเร็งทั้งหมด และบางส่วนสามารถรักษาให้หายหรือลดลงโดยการผ่าตัดเนื้อเยื่อมะเร็ง หรือผ่านการใช้ยาเคมีบำบัด
ซาร์คอยด์ถือเป็น 39.9 เปอร์เซ็นต์ของมะเร็งทั้งหมดที่พบมากที่สุดสำหรับการวินิจฉัยม้า
การก่อการกำเริบในเยอรมนีตะวันออก ค.ศ. 1953
การก่อการกำเริบในเยอรมนีตะวันออก ค.ศ. 1953 เริ่มต้นด้วยการนัดหยุดงานโดยคนงานก่อสร้างชาวเบอร์ลินตะวันออกเมื่อวันที่ 16 มิถุนายน ค.ศ. 1953 ก่อนเปลี่ยนเป็นการก่อการกำเริบอย่างกว้างขวางต่อรัฐบาลสาธารณรัฐประชาธิปไตยเยอรมันในวันรุ่งขึ้น ในประเทศเยอรมนี เหตุการณ์ดังกล่าวมักเรียก การก่อการกำเริบของประชาชนในเยอรมนีตะวันออก เพื่อเป็นการรำลึก วันที่ 17 มิถุนายนเคยเป็นวันหยุดราชการในเยอรมนีตะวันตกกระทั่งรวมชาติ
การก่อการกำเริบในเบอร์ลินตะวันตกถูกรถถังแห่งกลุ่มกำลังโซเวียตในเยอรมนีและโฟล์คสโปลีไซปราบปรามอย่างรุนแรง แม้จะมีทหารโซเวียตเข้าแทรกแซง ที่คลื่นการนัดหยุดงานและการประท้วงก็ไม่อาจกลับสู่การควบคุมได้โดยง่าย แม้หลังวันที่ 17 มิถุนายน มีการเดินขบวนในเมืองและหมู่บ้านกว่า 500 แห่ง
โมซูล
โมซูล () หรือ อัลเมาศิล () เป็นนครในภาคเหนือของประเทศอิรัก และเมืองหลวงของจังหวัดนีนะวา ห่างจากกรุงแบกแดด เมืองหลวงของประเทศ ไปทางทิศตะวันตกเฉียงเหนือราว 400 กิโลเมตร นครเดิมตั้งอยู่ฝั่งซ้ายของแม่น้ำไทกริส ตรงข้ามกับนครนีนะวาของอัสซีเรียโบราณที่อยู่ฝั่งตะวันออก แต่ปัจจุบันพื้นที่มหานครได้เติบโตขึ้นครอบคลุมพื้นที่ทั้งสองฝั่งแม่น้ำ โดยมีสะพานห้าแห่งเชื่อมระหว่างสองฝั่ง ประชากรส่วนใหญ่เป็นชาวอาหรับ (โดยมีชนกลุ่มน้อยอัสซีเรีย เติร์กเมนอิรัก และเคิร์ด) เป็นนครขนาดใหญ่อันดับสองของประเทศ รองจากกรุงแบกแดด
ในปี 2530 นครมีประชากร 664,221 คน ปี 2545 ประมาณการประชากรอยู่ที่ 1,740,000 คน และในปี 2551 ประเมินที่ 1,800,000 คน
โมซูลเป็นที่ตั้งของมหาวิทยาลัยโมซูล ศูนย์กลางการศึกษาและวิจัยใหญ่ที่สุดแห่งหนึ่งในประเทศอิรักและตะวันออกกลาง
ในเดือนมิถุนายน 2557 นครถูกรัฐอิสลามอิรักและเลแวนต์ยึดระหว่างการรุกภาคเหนือของอิรัก พ.ศ. 2557
ในวันที่ 10 กรกฎาคม 2560 รัฐบาลอิรักได้ประกาศยึดเมืองคืนจากรัฐอิสลามอิรักและเลแวนต์
มารวิทยา
มารวิทยา หรือ ปิศาจวิทยา () คือ การศึกษาเกี่ยวกับปิศาจหรือความเชื่อเกี่ยวกับปิศาจ เป็นสาขาหนึ่งของศาสนศาสตร์ที่ศึกษาเกี่ยวกับสิ่งมีชีวิตเหนือธรรมชาติที่ไม่ใช่เทวดา มีเนื้อหาว่าด้วยสิ่งมีชีวิตฝ่ายดีที่ไม่เป็นที่เคารพบูชาหรือแม้เป็นที่เคารพบูชาแต่ก็มีสถานะด้อยกว่าเทวดา กับทั้งสิ่งมีชีวิตฝ่ายร้ายทุกประเภท ทั้งนี้ ในศาสนศาสตร์ตะวันตกหลังสมัยโฮเมอร์เป็นต้นมานั้น คำว่า "ปิศาจ" หมายถึงแต่ สิ่งมีชีวิตฝ่ายดี แต่ในปัจจุบันมักหมายถึง สิ่งมีชีวิตฝ่ายร้าย
ปิศาจนั้น ถ้านับว่าเป็นภูตแล้ว อาจจัดเข้าจำพวกหนึ่งจำพวกใดในสองจำพวกตามที่ลัทธิวิญญาณนิยมดั้งเดิมยึดถือกันก็ได้ กล่าวคือ จะจัดปิศาจเป็นมนุษย์จำพวกหนึ่ง หรือเป็นอมนุษย์ วิญญาณที่แยกจากกายได้ หรือภูตไร้ร่างแต่ไม่สิงสู่ร่างใด ๆ จำพวกหนึ่งก็ได้
วงศ์กระถินทุ่ง
วงศ์กระถินทุ่ง หรือ Xyridaceae เป็นวงศ์ของพืชมีดอก ระบบ APG และ APG II มีวงศ์นี้อยู่ และจัดให้อยู่ในพืชใบเลี้ยงเดี่ยว เคลด commelinids อันดับ Poales โดยในระบบ APG II ต่างไปเล็กน้อยคือ รวมพืชบางชนิดจากวงศ์ Abolbodaceae เข้ามา และไม่จัดให้อยู่ในอันดับใด
นิรยภูมินุกรม
นิรยภูมินุกรม ("Dictionnaire Infernal") เป็นสารานุกรมเกี่ยวกับปิศาจแห่งโลกนรก เขียนขึ้นโดย ฌัก ออกุสต์ ซีมง กอลแล็ง เดอ ปล็องซี (Jacques Auguste Simon Collin de Plancy) และตีพิมพ์ครั้งแรกในปีค.ศ. 1818 หนังสือเล่มนี้มีหลายรุ่น แต่รุ่นที่มีชื่อเสียงมากที่สุดคือรุ่นที่ตีพิมพ์ในปี ค.ศ. 1863 ซึ่งมีภาพประกอบจำนวน 69 ภาพโดยหลุยส์ เลอ เบรอตง (Louis Le Breton) ซึ่งถูกเพิ่มเข้าไปในหนังสือเล่มนี้ โดยภาพเหล่านี้เป็นภาพวาดซึ่งพยายามที่จะแสดงให้เห็นถึงรายละเอียดและลักษณะของปีศาจหลายตน ซึ่งภาพเหล่านี้ถูกนำมาใช้ภายหลังในหนังสือกุญแจย่อยของซาโลมอนในรุ่น SL MacGregor Mathers อีกด้วย แม้ว่าภาพบางส่วนจะถูกถอดออกก็ตาม
ฐานานุกรมปิศาจ
ฐานานุกรมปิศาจ ("Pseudomonarchia Daemonum") มีเนื้อหาเกี่ยวกับปิศาจ โดยได้บรรยายลักษณะและระดับชั้นของปิศาจแต่ละตนเอาไว้ภายใน ปรากฎอยู่ในภาคผนวกของหนังสือ "De praestigiis daemonum" ของ โยฮันน์ วายเออร์ (Johann Weyer) และตีพิมพ์ครั้งแรกในปี ค.ศ. 1577 หนังสือเล่มนี้เขียนขึ้นมาก่อนกุญแจย่อยของโซโลมอน และมีความแตกต่างกัน นั่นคือมีจำนวนปิศาจจำนวน 69 ตน (กุญแจย่อยของโซโลมอนมีปิศาจจำนวน 72 ตน) และสปิริตหลายตนมีภาพลักษณ์ที่ดีกว่า ปิศาจที่ไม่มีในหนังสือเล่มนี้ ได้แก่ วาสซาโก, ซีเร, ดันทาเลียน และ อันโดรมาเลียส ส่วนปิศาจที่ไม่มีในกุญแจย่อยของโซโลมอนคือ พรูฟลาส
จัสติน โรเบิตส์
จัสติน เจสัน โรเบิตส์ (Justin Jason Roberts) เกิดวันที่ 29 ธันวาคม ค.ศ. 1979 ผู้ประกาศนักมวยปล้ำอาชีพชาวอเมริกัน อดีตโฆษกWWE ในชื่อ จัสติน โรเบิร์ต (Justin Roberts)
จังหวัดห่านาม
ห่านาม () เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำแดงทางภาคเหนือของประเทศ อยู่ทางใต้ของกรุงฮานอย
จังหวัดศรีโสภณ
จังหวัดศรีโสภณ เป็นจังหวัดของประเทศไทยในอดีต พื้นที่ของจังหวัดนี้เดิมอยู่ในมณฑลบูรพาในสมัยรัชกาลที่ 5 และตกอยู่ภายใต้ความปกครองของฝรั่งเศสเมื่อปี พ.ศ. 2450
ปัจจุบันพื้นที่ของจังหวัดศรีโสภณ อยู่ในอาณาเขตของจังหวัดบันทายมีชัย ประเทศกัมพูชา
แดน อิงเลอร์
แดเนียล อิงเลอร์ (Daniel Engler) เกิดวันที่ 2 พฤศจิกายน ค.ศ. 1977 เป็นกรรมการมวยปล้ำอาชีพชาวอเมริกันทั้งในWWEและTNA
ดินดอนสามเหลี่ยมปากแม่น้ำแดง
ดินดอนสามเหลี่ยมปากแม่น้ำแดง () เป็นพื้นที่ขนาดใหญ่ตั้งอยู่ปลายน้ำของแม่น้ำแดง ทางตอนเหนือของประเทศเวียดนาม ครอบคลุม 8 จังหวัด กับ 2 เทศบาลนคร ได้แก่ จังหวัดบั๊กนิญ, จังหวัดห่านาม, จังหวัดหายเซือง, จังหวัดฮึงเอียน, จังหวัดนามดิ่ญ, จังหวัดนิญบิ่ญ, จังหวัดท้ายบิ่ญ, จังหวัดหวิญฟุก, เทศบาลนครฮานอย และเทศบาลนครไฮฟอง พื้นที่ส่วนใหญ่ใช้ในการปลูกข้าว
เจ้าชายราโกตซี แฟแร็นตส์ที่ 2
เจ้าชายราโกตซี แฟแร็นตส์ที่ 2 () ประสูติเมื่อวันที่ 27 มีนาคม ค.ศ. 1676 ที่เมืองโบร์ชี ราชอาณาจักรฮังการี (ปัจจุบันอยู่ในเขตประเทศสโลวาเกีย) เป็นชนชั้นสูงของฮังการีและผู้นำชาวฮังการีในการก่อการจลาจลต่อต้านราชวงศ์ฮับส์บูร์ก ในช่วงปี ค.ศ. 1703 - 1711 ในฐานะเจ้าชายแห่ง Estates Confederated for Liberty of the Kingdom of Hungary พระองค์ยังดำรงตำแหน่งเป็นเจ้าชายแห่งทรานซิลเวเนียและเป็นสมาชิกของเครื่องราชอิสริยาภรณ์ขนแกะทองคำอีกด้วย ในปัจจุบันพระองค์ได้รับการยกย่องในฐานะวีรบุรุษของประเทศฮังการี
รายชื่อตอนใน คู่หูคู่เฮี้ยน
ต่อไปนี้เป็นรายชื่อตอนในละครชุดทางโทรทัศน์เรื่อง "คู่หูคู่เฮี้ยน"